Natkiškių herbas

Natkiškių herbas – pagrindinis Natkiškių kaimo ir Natkiškių seniūnijos (Pagėgių savivaldybė) heraldikos atributas.

 Aprašas 

Viršutinė herbo pusė – sidabrinė, apatinė – žalia. Viršuje vaizduomas vieversys, apačioje – trys obels žiedai.

 Simbolika 

Vieversys ir obels žiedai simbolizuoja atsinaujinimą, atgimimą, brandą ir klestėjimą. Be to, tiek vieversys, tiek obelis yra dažni Lietuvių motyvai tautosakoje, o taip pat jie yra susiję ir su dabartiniais Natkiškių gyventojų verslais. Vieversys – tai pavasario šauklys, artojo paukštelis, siejamas su gamtos atgimimu, žemdirbystės darbais. Žemdirbystės simbolį norima susieti su tradicine šių dienų Natkiškių seniūnijos šv. Onos – duonos švente.Lumpėnų ir Natkiškių seniūnijos pasipuošė nauja heraldika. 2014-09-19, Pamarys.eu (tikrinta 2021-08-31).

 Istorija 

2014 m. gegužės 2 d. herbą dekretu Nr. 1K-1808 patvirtino prezidentė Dalia Grybauskaitė.LR Prezidento dekretas Nr. 1K-1808 Herbas pašventintas per Onines.Pašventinta vėliava ir herbas.  2014-09-05, XXIamzius.lt (tikrinta 2021-08-31). Etalono autorius – Rolandas Rimkūnas.

 Šaltiniai 

Kategorija:Natkiškiai
Kategorija:2014 m. patvirtinti Lietuvos gyvenviečių herbai
Kategorija:Pagėgių savivaldybės gyvenviečių herbai
Kategorija:Lietuvos kaimų herbai